Ware Christene: "..en dit sal vir julle uitloop op 'n getuienis..."
Sondag, 18 Maart 2012
"..en dit sal vir julle uitloop op 'n getuienis..."
VIR DAGSTUKKIES WAT OOK HIERDIE ONDERWERP INSLUIT, GAAN NA:
Jip, jy't reg gehoor! Die evangelie gaan nie aan die hele wereld verkondig word voor die verdrukking nie, maar wel tydens die groot verdrukking. Menig Christene glo dat die evangelie "eers aan die hele wereld verkondig moet word" voor die verdrukking begin en die Antichris sy verskyning maak. Daar is ander wat weer glo dat dit slegs die Jode se werk gaan wees om die evangelie na die hele wereld te dra in die laaste dae. In al drie bogenoemde skrifgedeeltes merk ons egter dat Jesus met die dissipels (wat die kerk sou begin) gesels het, m.a.w. Hy wou Sy kerk voorberei op verdrukking ; dus, die verdrukking is 'n werklike gebeurtenis wat nie net bedoel is vir die Jode soos baie glo nie, maar wel ook vir die Christene! (vgl. met Openb. 6:9-11) Daar is min Christene wat vandag die evangelie of die waarheid verkondig. Meeste laat dit oor aan die evangeliste en baie Christene kan nie regtig iemand na die Here toe lei nie, want hulle weet nie hoe nie! Ander het ingeval by die Nuwe Orde denkwyse en versuim om die waarheid te verkondig omdat hulle glo dat hulle nie "hulle geloof op mense moet afdwing nie" en hulle, "nie aanstoot wil gee nie". Meeste Christene vandag getuig glad nie meer nie. Ongelukkig gaan dit in baie kerke net oor "vriendskap"- dink maar hoe min word daar getuig tussen Christene op 'n daaglikse wyse oor wat die Here vir hulle doen en vir hulle leer; hoeveel word daar gebid tussen Christene en hoeveel Christene kry direkte opdragte van die Here waaraan hulle gehoorsaam is? Die liefde van gelowiges het klein geword en hulle gee nie om of mense rondom hulle verlore gaan nie; ook soek almal nie na die waarheid nie en ervaar hulle nie 'n lewende persoonlike verhouding met die Here waar Sy wil die belangrikste is nie. (Inteendeel, Christene waarsku nie eens meer medegelowiges wat in valse leerstellings betrokke raak of "heidense" praktyke soos oosterse meditasie begin beoefen nie!) - Het ons dan so sonder kennis en liefde geraak? Die Christen het bang geraak om die waarheid en die evangelie te verkondig. Christene gaan egter gedwing word om TE KIES en OM TE GETUIG!- (in die verdrukking, in die laaste dae). (Matt. 10:28) "En moenie vrees vir die wat die liggaam doodmaak, maar die siel nie kan doodmaak nie; maar vrees Hom liewer wat die siel sowel as die liggaam kan verderwe in die hel".
(2Ti 3:12) "En almal wat ook godvrugtig wil lewe in Christus Jesus, sal vervolg word".
Die persoon wat nie bang is om die waarheid te verkondig nie, sal aanstoot gee en daarom vervolg word!, maar weet dit, dat dit ook gewoonlik tye is wanneer God kragtig getuig deur kinders van die Here en Hy baie wonderwerke doen. In sulke tye raak gelowiges regtig besig met die Here en ervaar kragtige werkinge deur die gawes van Sy Gees. Die wat ook regtig godvrugtig lewe, m.a.w die waarheid soek en liefhet en nie agter valse leerstellings aangaan nie (d.w.s nie net 'n "gedaante van godsaligheid" het nie), sal ook vervolg word. -Wat die Christen homself moet afvra, is: Is hy regtig besig om die evangelie en die waarheid te verkondig? (al gee hy aanstoot daardeur?)
- die Christen sal moet kies of hy inval by die nuwe wereldorde waar hy nie" sy geloof" sal mag afdwing op ander nie, - of gaan hy bereid wees om verdruk te word en die waarheid verkondig ten spyte van? Vir wie staan jy? "Scroll down" vir ander onderwerpe: * "Hoe die Christen mediteer"